ब्राह्मण समाजबंधुओं ने किया विकास पर मंथन
सागवाड़ा। त्रिवेदीमेवाड़ा ब्राम्हण समाज के शैक्षणिक परिसर में संभाग स्तरीय कोर कमेटी, आठों चौखलाध्यक्ष, तरपोत वागड़ चौखला कार्यकारिणी और विशेष आमंत्रित सदस्यों की उपस्थिति में गोष्ठी हुई। मुख्य अतिथि देवीलाल जोशी एवं अध्यक्ष मोतिराम पुरोहित ने दीप प्रज्जवलन किया।
वासुदेव त्रिवेदी द्वारा मंगलाचरण के बाद अतिथियों का स्वागत किया गया। सहायक प्रबंधक ट्रस्टी प्रभुलाल उपाध्याय ने स्वागत उद्बोधन दिया। कार्यकारिणी अध्यक्ष भूपेंद्र पंड्या ने समाज विकास के लिए तन, मन, धन से जुटने का आह्वान करते हुए 29 फरवरी को अरथूना हनुमान मंदिर परिसर में संभाग स्तरीय महासम्मेलन की जानकारी दी। उन्होंने समाज के भवन के लिए उदयपुर में भूखंड़ खरीदने कथा के आयोजन का प्रस्ताव भी रखा। इसके अलावा केशव त्रिवेदी ने समाज की स्कूल खोलने के लिए स्वयं की भूमि दान देने और गणेशलाल उपाध्याय भासौर ने संस्कृत के विद्वानों का सम्मान करने तथा कर्मकांड प्रशिक्षण शिविर लगाने का प्रस्ताव रखा।
जवास चौखलाध्यक्ष यशवंत व्यास, तरपोत चौखलाध्यक्ष गणेशलाल त्रिवेदी, छप्पन, ऊंटी मेवल अध्यक्ष देवीलाल जोशी, प्रियकांत पंड्या, अनिल, देवेंद्र पंड्या सीमलवाड़ा, वागड़ चौखला के द्वारकाप्रसाद भालचंद्र, पथोक चौखला के परमेश्वर जोशी हंसमुख पंड्या सीमलवाड़ा ने सम्मेलन को सफल बनाने का आव्हान किया।
सागवाड़ा. त्रिमेस की संभाग स्तरीय गोष्ठी में मौजूद समाजजन।
hin_Deva hin_Deva hin_Deva awa_Deva bho_Deva